Εξέγερση του Κιλελέρ

Η εξέγερση του Κιλελέρ έλαβε χώρα στον σιδηροδρομικό σταθμό του ομώνυμου χωριού Κιλελέρ της Θεσσαλίας, κατά τη διάρκεια του Βασιλείου της Ελλάδος, τον Μάρτιο του 1910, όταν ντόπιοι αγρότες ξεκίνησαν μαζικές και οργανωμένες διαμαρτυρίες ενάντια στα διευρυμένα προνόμια των γαιοκτημόνων (τσιφλικάδων) και τον περιορισμό των δικαιωμάτων των ιδίων. Η διαμαρτυρία κατάληξε άδοξα, στις 6 Μαρτίου 1910, όταν οι χωροφύλακες πυροβόλησαν εν ψυχρώ τους αγρότες. Πάνω από τέσσερις διαδηλωτές σκοτώθηκαν, και πολλοί περισσότεροι τραυματίστηκαν.

 Ιστορικό υπόβαθρο 
Παρόλο που η κυρίως αγροτική επαρχία της Θεσσαλίας προσαρτήθηκε από την Οθωμανική Αυτοκρατορία στο Βασίλειο της Ελλάδος, λόγω της αλλαγής των συνόρων μέσω της Συνθήκης της Κωνσταντινουπόλεως το 1881, τα 460 από τα 658 προσαρτηθέντα χωριά παρέμειναν για πολλά χρόνια στο θεσμού του Τσιφλικιού, ο οποίος ήταν κατάλοιπο από την Οθωμανική περίοδο. Οι τσιφλικάδεςορισμός μέσω ενός ημιφεουδαρχικού καθεστώτος, λάμβαναν μέρος της γεωργικής παραγωγής του τσιφλικιού τους, εφαρμόζοντας ανεπίτρεπτη καταναγκαστική εργασία χωρίς να παρέχουν στέγαση στους κολίγους. Οι κολίγοι κατοικούσαν σε τρώγλες, δεν είχαν ιατροφαρμακευτική περίθαλψη με αποτέλεσμα να πεθαίνουν από ασθένειες όπως η ελονοσία και δε μορφώνονταν.

Το 1881,  μία ακόμη εξέγερση των εργατών ξέσπασε στο κοντινό χωριό Σκλάτινα (το σημερινό Ρίζωμα). Καθώς οι συνθήκες διαβίωσης και εργασίας των αγροτών επιδεινώθηκαν, οι διαμαρτυρίες έγιναν πιο συχνές, ιδίως μετά τη δολοφονία προσωπικοτήτων, όπως ο ακτιβιστής Μαρίνος Αντύπας. Οι υποσχέσεις του Ελευθέριου Βενιζέλου, κατά την εκλογική του εκστρατεία του 1910, σχετικά με τη γεωργική μεταρρύθμιση, εξόργισαν περαιτέρω τον κόσμο.

 Η εξέγερση 
Αυτό το γεγονός, οδήγησε τους αγρότες σε μία εκ νέου μεγαλύτερης κλίμακας μαζική διαμαρτυρία στη Λάρισα, με αφορμή τη συζήτηση του αγροτικού νομοσχεδίου στη Βουλή, στις 6 Μαρτίου του 1910. Συμμετείχαν χωρικοί από όλη την Θεσσαλία, οι οποίοι ταξίδεψαν στη πόλη για να συμμετάσχουν στις διαμαρτυρίες.

Η εξέγερση του Κιλελέρ ξεκίνησε όταν εκατοντάδες αγρότες προσπάθησαν να ταξιδέψουν με το τρένο στη Λάρισα χωρίς να αγοράσουν εισιτήρια. Όταν το αίτημά τους για μετακίνηση δίχως εισιτήρια απορρίφθηκε, οι αγρότες τελικά συγκρούστηκαν με τον σταθμάρχη, ο οποίος ζήτησε την παρέμβαση της Χωροφυλακής. Οι χωροφύλακες επιτέθηκαν στους αγρότες, σκοτώνοντας δύο και τραυματίζοντας πολλούς άλλους. Όταν το τρένο έφτασε στον σταθμό του Τσουλάρ (σήμερα Μελία, δεν σταμάτησε να πάρει τους τραυματίες αγρότες ούτε τους δύο νεκρούς εξ αυτών. 

Καθώς οι ειδήσεις για τις δολοφονίες διαδώθηκαν στη Λάρισα, οι συγκρούσεις μεταξύ χωροφυλάκων και διαδηλωτών επεκτάθηκαν.

 Επακόλουθα 
Πολλοί από τους αγρότες δικάστηκαν για τα τεκταινόμενα των διαδηλώσεων, ωστόσο κανένας δεν καταδικάστηκε.Τελικά, η ανάγκη της κεντρικής κυβέρνησης να χρησιμοποιήσει τους αγρότες ως νεοσύλλεκτους στρατιώτες και, μετά το 1922, η εγκατάσταση Ελλήνων προσφύγων από τη Μικρά Ασία στην Ελλάδα, κατόπιν της Μικρασιατικής Καταστροφής, οδήγησαν στην εφαρμογή ενός νόμου το 1917 σχετικά με την αναδιανομή της γης.

 Παραπομπές 


Κατηγορία:Διαδηλώσεις και διαμαρτυρίες στην Ελλάδα
Κατηγορία:Λάρισα
Κατηγορία:Ιστορία της Θεσσαλίας
Κατηγορία:Εξέγερση